আসাদুজ্জামান নূর: দায়িত্ব নিতে হয়েছিল যে কারণে, সেটা হলো, আমি তো এমনিতেই ওদের সাথে ছিলাম। নানানভাবে সাহায্য-সহযোগিতা করা। কিন্তু মাঝখানে, আমাদের দেশে যেটা হয় আর কি, কিছু সাংগঠনিক সমস্যা দেখা দিল, কে সভাপতি হবে, কে সাধারণ সম্পাদক হবে— তখন সবাই মিলে আমাকে বলল যে, আপনি সভাপতি হলে এই সমস্যাটা আর থাকে না। ওইভাবেই সভাপতি হওয়া আর কি। এখনো অমাকে ওইভাবেই রেখেছে। যদিও আমি সবাইকে বলি যে এখন অন্তত আমাকে ছেড়ে দাও, তোমরা তোমাদের কাজ করো, আমি থাকবোই তোমাদের সঙ্গে, কিন্তু ওরা আমাকে ছাড়ে না। এমনিতে আবৃত্তির ছেলেমেয়েদের সাথে মেলামেশা করতে আমার ভালোই লাগে। যাই-ও মাঝে মাঝে বিভিন্ন অনুষ্ঠানে।